পাকিস্তানের জলসীমায় ভারতীয় সাবমেরিন! ‘ভুয়ো প্যাকেজ’ বলল ফরাসি নৌসেনা

ওয়েবডেস্ক- ভারতের অপারেশন সিঁদুরের (Operation Sindoor) পর থেকেই নানা ধরনের দাবি করে আসছে পাকিস্তান (Pakistan)। পাকিস্তানি মিডিয়া (Pakistan Media) দাবি করে বসেছে, পাকিস্তান আরব সাগরে ভারতীয় সাবমেরিন (Indian submarines) ট্র্যাক করেছে তাদের নৌবাহিনী। এই পাকিস্তানের মিডিয়ার এই দাবি উড়িয়ে দিয়েছে ফরাসী নৌবাহিনী (French Navy)। ফরাসি নেভির সরাসরি জবাব পুরোটাই ভুয়ো প্যাকেজ। নৌবাহিনীর আরও বক্তব্য, রিপোর্টে বিস্তর ভুল ও বিভ্রান্তিকর তথ্য রয়েছে। পাকিস্তানের এই বক্তব্য নিয়ে ভারতীয় নৌ মহলেও বেজায় হাসি মশকরা থেকে সমালোচনা দুই চলছে। সোশ্যাল মিডিয়াতেও মিমের বন্যা।

পাক নৌবাহিনী দাবি করে বসে, একটি ভারতীয় সাবমেরিনকে তাদের জলসীমায় প্রবেশ করতে বাধা দিয়েছে। এই দাবির ভিত্তিতে তারা একটি ভিডিও প্রকাশ করেছে। যা দেখে মনে হয় একটি সাবমেরিন জলের উপর দিয়ে যাচ্ছে। পাক মিডিয়ার দাবি অনুযায়ী, তাদের নৌ সেনা আরব সাগরে একটি একটি ভারতীয় সাবমেরিনকে ট্র্যাক করেছে। পাকিস্তানের এই দাবিকে ভারত সরাসরি প্রত্যাখ্যান করে জানিয়ে দিয়েছে, পাকিস্তান মিডিয়ার ওই ভিডিও সম্পূর্ণ ভুয়ো।

পাকিস্তানের তরফে আরও দাবি করা হয় যে, ২০১৬ সালে পাকিস্তানের জলসীমায় ভারতীয় সাবমেরিন অনুপ্রবেশের এটি তৃতীয় ঘটনা। ২০১৯ সালের মার্চে এ ধরনের দ্বিতীয় ঘটনাটি ঘটে।

আরও পড়ুন- রাশিয়া-ইউক্রেন সংঘর্ষ নিয়ে জেলেনস্কিকে সতর্কবার্তা ট্রাম্পের!

তবে পাক মিডিয়ার দাবি এই প্রথমবার নয়। পাকিস্তানি মিডিয়া এর আগেও দাবি করেছিল, যে তারা ভারতীয় সাবমেরিন ট্র্যাক করেছে। আগেও পাকিস্তানের এই ধরনের দাবির ভিত্তিতে কোনও সত্যতা খুঁজে পাওয়া যায়নি।

দেখুন আরও খবর-